איתן שנרב

הרב איתן שנרב (נולד ב-1 בספטמבר 1972) הוא רב, איש חינוך ופעיל חברתי ישראלי. משיא משואה ביום העצמאות ה-73 למדינת ישראל. נולד בשכונת קריית משה בירושלים. לאברהם עובד עיריית ירושלים שהיה ממקימי קיבוץ עין הנצי"ב וחנה שעבדה כאחות במרכז הרפואי שערי צדק. השלישי מתוך ארבעה אחים. אחיו הבכור יעקב, הוא משנה למנכ"ל משרד הבינוי והשיכון. למד בבית הספר "נועם" בקריית משה. ובתיכון למד בישיבת בני עקיבא נתיב מאיר והיה חניך בסניף בני עקיבא קריית משה. בהמשך היה מדריך חוץ בסניף פיתוח במבשרת. והתנדב במד"א ובמשמר האזרחי. למד בישיבת ההסדר מעלות, ונמנה עם תלמידיו של הרב יהושע ויצמן. בהמשך, התגייס לחטיבת גולני במסלול ההסדר, במשך 20 שנה שירת כלוחם וחובש ובתחילת העשור השני של המאה ה-21 הפך לרב גדוד 8101 בחטיבת אלכסנדרוני, חטיבת המשך של גולני ומשרת במילואים. במהלך מלחמת חרבות ברזל סיים את תפקידו כרב גדוד 8101 ועבר להיות אחד מרבני חטיבת אלכסנדרוני. הוא רב כולל צביה אלישיב בלוד, ומשמש כרב קהילת 'כלנית' בעיר. לאורך השנים למד בכולל, לימד בבתי ספר, באולפנות ובישיבות ועבד בתיכונים דתיים במסגרת עמותת מעגלים. ב־23 באוגוסט 2019 נרצחה רנה שנרב בתו בעין בובין על ידי מטען חבלה שהוטמן על ידי מחבלים פלסטינים מהחזית העממית לשחרור פלסטין בסמוך למעיין דני., איתן נפצע באורח בינוני ובנו דביר באורח קשה. הוא נשוי לשירה, אב ל-12. מתגורר בלוד. ערך מורחב – קול רנה את עמותת 'חסד בלוד' ייסד יחד עם דני ניקריטין שפועלת לקידום מפעלי חסד, חלוקת מזון לנזקקים וסיוע והכוונה לתושבים, ומאז הרחיבה את פעילותה לתחומים נוספים. הגמ"ח כולל פרויקטים ומיזמים שונים, כולל עזרה ושיקום כלכלי של משפחות, הפעלת חנות ביגוד יד שנייה בנוסף לכך העמותה מקיימת מדי שבוע סעודות שבת למאות נזקקים, ואנשים עריריים. עוד הקים בעיר תלמוד תורה לילדים מגיל שלוש עד גיל תיכון, אשר מגיעים אחרי הלימודים פעמיים בשבוע ולומדים תורה. בעקבות הרצח נוסדה עמותת 'קול רנה' שאותה הוא מנהל. אל העמותה נוספו מאות מתנדבים ופעילותה הורחבה לכ-20 ערים שמופעל בהן פרויקט שולחן שבת ויותר מ־10 חנויות יד שנייה בכל הארץ. בנוסף, מקיימת העמותה שיעורים תורניים, ועוסקת בבניית שבילי טיול, מקיימת יום מסע ברחבי הארץ ועוסקת בשיקום מעיינות. בנוסף הוקם מיזם 'זמן רנה', שפועל להגברת המודעות בקרב צעירים ומבוגרים. לצמצום זמן החיבור לאמצעים הטכנולוגיים וחיזוק הזמן האישי והמשפחתי. בשנת 2021 נבחר להשיא משואה בטקס הדלקת המשואות ביום העצמאות ה-73 למדינת ישראל. הנימוק כפי שנמסר על ידי שרת התחבורה מירי רגב ושר התרבות חילי טרופר בשם הוועדה הוא "שנרב והעמותה פועלים למען כלל גוני החברה הישראלית ומתוך מגמה ליצור שיח חיובי ומקרב ביניהם. עשייתם למען איחוד הלבבות במשפחה, בקהילה, בעם ובארץ ולמען חיזוק מעיינות הרוח בעמנו מבוצעת בקול רינה ובחדוות יצירה". יפעת ארליך, "אני מחוברת לאלוהים באינפוזיה. זה מאפשר לי לראות בתוך כל הכאב הגדול על רנה את הנס והחסד שנעשו עם איתן ודביר חיים", באתר "ידיעות אחרונות", 30 באוגוסט 2019 רבקי גולדפינגר, עניין אישי עם איתן שנרב, באתר ערוץ 7, 14 באפריל 2021 סמדר שיר, כמעיין המתגבר, באתר "ידיעות אחרונות", 14 באפריל 2021 עופר חדד, ‏השנה המטלטלת של משפחת שנרב: מרצח הבת רינה ז"ל ועד החזרה הביתה עם התינוקת שנולדה, באתר ‏מאקו‏, 28 באפריל 2021 אבנר שאקי, הרב איתן שנרב: הכל לטובה, באתר ערוץ 7, 28 באפריל 2020 שרי מקובר-בליקוב, ‏שנתיים אחרי שנרצחה בפיגוע: הוריה של רנה שנרב בריאיון חשוף, באתר מעריב אונליין, 1 באוקטובר 2021 כל הכתבות על הרב איתן שנרב, באתר ערוץ 7 "גם לנו יש נשק": רב תפס מחבלים, באתר ישראל היום, ‏14 בפברואר 2019. שבוע אחרי יום הולדתה: רינה שנרב נרצחה בפיגוע בעין דני, באתר ישראל היום, ‏23 באוגוסט 2018. שילה פריד, ‏"מאז הפיגוע, אחותי רנה חיה בתוך החיים שלי", בעיתון מקור ראשון, 15 באפריל 2023 ערוץ 7, לתפארת מדינת ישראל: הרב איתן שנרב ישיא משואה, באתר ערוץ 7, 30 במרץ 2021